বক্সার বিদ্রোহ দমন এবং চীনা রাজধানী বেইজিং-এ বিদেশি দূতাবাসগুলোকে অবরোধ থেকে মুক্ত করার জন্য ১৯০০ সালে যে আট-জাতির আন্তর্জাতিক বাহিনী প্রেরণ করা হয়েছিল তাতে জাপান ও রাশিয়া উভয়েই সৈন্য প্রেরণ করে। রাশিয়া ইতোমধ্যেই মাঞ্চুরিয়ায় তার নির্মীয়মাণ রেলপথগুলো রক্ষা করার জন্য ১,৭৭,০০০ সৈন্য প্রেরণ করেছিল। চীনা সৈন্যরা এবং বক্সার বিদ্রোহীরা এত বিশাল সৈন্যবাহিনীর বিরুদ্ধে কিছুই করতে পারে নি, এবং রুশ সৈন্যরা তাদেরকে মাঞ্চুরিয়া থেকে বহিষ্কার করে। বক্সার বিদ্রোহের পর রাশিয়া মাঞ্চুরিয়ায় ১,০০,০০০ সৈন্য মোতায়েন করে। রুশ সৈন্যরা সেখানে স্থায়ীভাবে অবস্থান করতে থাকে এবং সঙ্কট কেটে যাওয়ার পর অঞ্চলটি থেকে সৈন্য প্রত্যাহারের প্রতিশ্রুতি দিলেও ১৯০৩ সালের মধ্যে রুশরা সৈন্য প্রত্যাহারের কোনো সময়সীমা নির্ধারণ করে দেয় নি। বরং তারা মাঞ্চুরিয়ায় তাদের অবস্থান আরো শক্তিশালী করে তোলে।

বাল্টিক নৌবহরের আগমন
বক্সার বিদ্রোহ
চীন–জাপান যুদ্ধ (১৮৯৪–১৮৯৫)
মুকদেনের যুদ্ধ